
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 77
                                                                  30 aprilie 2026
privind desfășurarea concursului de şah organizat de Şcoala Gimnazială “Victor Jinga” Sighişoara și punerea la dispoziție, cu titlu gratuit, a terenului aparținând domeniului public din Cetatea Medievală (Piața Cetății) pe perioada desfășurării concursului

Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre, înregistrat cu nr. 14.578/07.04.2026 şi la Consiliul Local Sighișoara cu nr. 15.733/17.04.2026, de referatul de aprobare, înregistrat cu nr. 14.577/07.04.2026, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere adresa înregistrată la Municipiul Sighişoara cu nr. 12.475/24.03.2026, prin care Şcoala Gimnazială “Victor Jinga” Sighişoara, solicită sprijin pentru organizarea concursului de şah, constând în punerea la dispoziție, cu titlu gratuit, a terenului aparținând domeniului public din Cetatea Medievală, respectiv Piața Cetății, în data de 19.05.2026, începând cu ora 12:00;

Având în vedere că acest concurs face parte din Proiectul Național ”Șah în Școală”, proiect coordonat de domnul profesor Vlad Ungureanu, Președintele Comisiei de Șah în Școală a Federației Române de Șah, în colaborare cu Clubul Sportiv Municipal Sighișoara, așa cum se menționează în adresa transmisă de coorganizatorul concursului, respectiv Şcoala Gimnazială “Victor Jinga” Sighişoara;

Având în vedere că acest proiect este dedicat elevilor din şcolile sighişorene şi promovează şahul nu ca performanţă ci ca obiect al educaţiei, prin crearea unui cadru organizat în care copiii să se simtă respectaţi şi valorizaţi;

Ţinând cont de prevederile art. 349 și de cele ale art. 362 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, potrivit cărora bunurile proprietate privată/publică a unităţilor administrativ - teritoriale pot fi date în folosinţă gratuită, pe termen limitat, după caz, persoanelor juridice fără scop lucrativ, care desfăşoară activitate de binefacere sau de utilitate publică, ori serviciilor publice;

Văzând prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlu gratuit; 
Având în vedere Raportul de specialitate al Direcţiei Arhitect Șef – Compartimentul Administrarea Domeniului Public şi Privat, înregistrat cu nr. 14.579/07.04.2026, prin care se propune desfășurarea concursului de şah organizat de Şcoala Gimnazială “Victor Jinga” Sighişoara și punerea la dispoziție, cu titlu gratuit, a terenului aparținând domeniului public din Cetatea Medievală (Piața Cetății) pe perioada desfășurării concursului;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. „c” și „d”, alin. (6) lit. „a”, alin. (7) lit. „a”, „d”, „e” și „f” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,       

           H O T Ă R Ă Ş T E:

Art. 1. (1) Se aprobă desfășurarea concursului de şah organizat de Şcoala Gimnazială “Victor Jinga” Sighişoara, în data de 19.05.2026, începând cu ora 12:00. 

(2) Se aprobă ca perimetrul de desfășurare al concursului de şah să cuprindă domeniul public din Cetatea Medievală, respectiv Piața Cetății, potrivit planului de situație, anexat prezentei. 

Art. 2. Se aprobă punerea la dispoziție, cu titlu gratuit, în data de 19.05.2026, a terenului aparţinând domeniului public din Cetatea Medievală și anume: Piața Cetății, către Şcoala Gimnazială “Victor Jinga”, pe perioada desfășurării concursului de şah.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Arhitect Șef, Compartimentul Administrarea Domeniului Public şi Privat – Direcţia Arhitect Șef, Serviciul Relații Publice, Comunicare, Protocol și Administrativ, Serviciul Monitorizare Servicii Publice, Guvernanță Corporativă, Compartimentul Situații de Urgență, Direcția Publică Poliția Locală din cadrul Municipiului Sighișoara și Şcoala Gimnazială “Victor Jinga” Sighişoara. 

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.


PREŞEDINTE DE ŞEDINŢĂ,
  

      Fintoc Lucian - Aurel       
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Arhitect Șef;

  2 ex. Compartimentul Administrarea Domeniului Public şi Privat – Direcţia Arhitect Șef;
  1 ex. Compartimentul Cadastru și Administrare Terenuri Agricole și Forestiere – Direcţia Arhitect Șef;

  1 ex. Serviciul Relații Publice, Comunicare, Protocol și Administrativ;

  1 ex. Serviciul Monitorizare Servicii Publice, Guvernanță Corporativă;

  1 ex. Compartimentul Situații de Urgență;

  1 ex. Direcția Publică Poliţia Locală;

  1 ex. Clubul Sportiv Municipal Sighișoara;

  1 ex. Federația Română de Șah;

  1 ex. Şcoala Gimnazială “Victor Jinga” Sighişoara. 

17 ex.  

B.A.

